ডাফরিন রিপোর্ট
ডাফরিন রিপোর্ট উনিশ শতকের শেষার্ধে দাখিল করা একটি সরকারি প্রতিবেদন। বাংলার নিম্নশ্রেণীর গ্রামীণ জনগণের অবস্থা এই রিপোর্টে উঠে আসে। ভাইসরয় লর্ড ডাফরিনের নামানুসারে প্রতিবেদনের নাম ডাফরিন রিপোর্ট রাখা হয়। রিপোর্টের সরকারি শিরোনাম ছিল রিপোর্ট অন দ্য কন্ডিশন্স অব লোয়ার ক্লাসেস অব পপুলেশন ইন বেঙ্গল। প্রতিবেদন দাখিল করার পর রাজনৈতিক কারণে স্পর্শকাতর বিবেচনা করে তা গোপন রাখা হয়।